
Ehitusloa andmine (1. Jõe tn 3 // 1. Jõe tänav L1) 

1. ASJAOLUD JA MENETLUSE KÄIK

29.06.2020 ehitisregistri elektroonilisse keskkonda laekus läbivaatamiseks ehitusloa taotlus  Narva linn, 1. Jõe tn 3 // 1. Jõe tänav L1 kinnistutele ühisveevärgitorustiku V1 rajamiseks ja ehitusteatised kanalisatsioonitorustiku K11 ja veetorustiku V11 rajamiseks  koos ehitusprojektiga „1.JÕE TN 3 KRUNDI ÜHENDAMINE LINNA VEE-ja KANALISATSIOONIGA VÕRK. EHITUSPROJEKT. VK7220_PP_VK“, projekteerija Visiitplus OÜ.
01.07.2020 ehitisregistri  keskkonnas on genereeritud ehitusloa  eelnõu nr 2012271/20156, menetluse nr 219964 ning suunatud Arhitektuuri- ja Linnaplaneerimise Ametile, Linnamajandusametile, AS-le Narva Vesi kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda tagastatud puuduste kõrvaldamiseks.

22.07.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri- ja Linnaplaneerimise Amet on seisukohal, et kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 19 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ ning seetõttu eelhinnangut vastavalt KeHJS § 6 lg 2´3 ei anta“.
04.08.2020 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
2.4. Ehitusseadustiku § 42 lõike 2 kohaselt   pädev asutus  otsustab  keskkonnamõju hindamise algatamise vajaduse.
2.5. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3. OTSUS

3.1.Anda  ehitusluba 1. Jõe tn 3 // 1. Jõe tänav L1 kinnistutele ühisveevärgitorustiku V1, kanalisatsioonitorustiku K11 ja veetorustiku V11 rajamiseks  vastavalt ehitusprojektile, töö nr VK7220_PP_VK“, projekteerija Visiitplus OÜ.
3.2.Jätta algatamata 1. Jõe tn 3 // 1. Jõe tänav L1 kinnistutele ühisveevärgitorustiku V1,       kanalisatsioonitorustiku K11 ja veetorustiku V11 rajamise keskkonnamõju hindamist.
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

